La premiada ‘Campeones’ es projectarà en una versió en valencià en el Mercat de Sagunt
20 de juliol 2020

  

Una setmana més torna el Cinema a la Fresca de la programació festiva Estiu 2020 de l'Ajuntament de Sagunt. Esta vegada serà amb la projecció de _Campeones_ (Espanya, 2018) en una versió en valencià, dijous 23 de juliol, a les 22.30 hores, en la zona porticada del Mercat de Sagunt.

  

Des del departament de Festes es recorda que per a salvaguardar les mesures de distanciament interpersonal es requerirà entrada, que serà gratuïta i que caldrà reservar a través de [servientradas.com​](https://www.servientradas.com/espectaculo/AYUNTAMIENTO_DE_SAGUNTO/9/campeones-cinema-a-la-fresca.html) per a, així, no superar l'aforament de 170 persones.

  

El film de Javier Fesser (_El milagro de P. Tinto_, _Camino_, _Mortadelo y Filemón contra Jimmy el Cachondo_, entre d’altres) va dirigir una història inspirada en l'equip de bàsquet Aderes Burjassot format per persones amb diversitat funcional que va guanyar dotze campionats d'Espanya entre 1999 i 2014. 

  

Esta comèdia amb tints dramàtics conta com Marco (Javier Gutiérrez), un entrenador professional de bàsquet que travessa nombrosos problemes professionals i personals, després de ser acomiadat com a entrenador i, en estat d'embriaguesa, patix un accident de trànsit que li suposa una greu multa, l’obliga a triar entre 18 mesos de presó o 90 dies de servicis comunitaris entrenant un equip de bàsquet anomenat Els Amics, integrat per esportistes amb diverses discapacitats. El que comença com un problema s'acaba convertint en una lliçó de vida.

  

Entre altres premis, este llargmetratge va aconseguir fer-se amb el premi Cinema i Educació en Valors dels Premis Platí, el Premi Feroç a la Millor Comèdia o 3 premis Goya, a la Millor Pel·lícula, a la Millor Cançó Original i a Jesús Vidal com a Actor Revelació. A més, la primera setmana d'estrena de la pel·lícula va aconseguir una recaptació estimada de 2 milions d'euros i va superar els 250 000 espectadors, col·locant-se com la millor estrena d'una producció espanyola des de _Tadeo Jones 2: El Secreto del rey Midas_, a l'agost de 2017.

![](/media/xebjxsbh/53c_campeones.jpg)  

  
  

​

*   [](http://www.facebook.com/sharer.php?u=https://aytosagunto.es/va/actualitat/la-premiada-campeones-es-projectara-en-una-versio-en-valencia-en-el-mercat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-premiada-campeones-es-projectara-en-una-versio-en-valencia-en-el-mercat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-premiada-campeones-es-projectara-en-una-versio-en-valencia-en-el-mercat-de-sagunt/ "Linked In")
*   [](mailto:?body=https://aytosagunto.es/va/actualitat/la-premiada-campeones-es-projectara-en-una-versio-en-valencia-en-el-mercat-de-sagunt/)